ভাগ্যবান বাঁশ
ভাগ্যবান বাঁশ বা 'লাকি ব্যাম্বু' (ইংরেজি: Lucky Bamboo), (যার বৈজ্ঞানিক নাম :Dracaena sanderiana -'ড্রাকেনা স্যান্ডেরিয়ানা') হল Asparagaceae পরিবারের একটি সপুষ্পক উদ্ভিদের প্রজাতি। হেনরি ফ্রেডরিক কনরাড স্যান্ডার (১৮৪৭-১৯২০) নামের এক জার্মান-ইংরেজ মালির নামানুসারে এর নামকরণ করা হয় 'ড্রাকেনা স্যান্ডেরিয়ানা'। উদ্ভিদটির আদি নিবাস 'মধ্য আফ্রিকা' মনে করা হয়। চীনা ঐতিহ্য অনুসারে উদ্ভিদটি সৌভাগ্যের প্রতীক এবং মানুষের জীবনে সমৃদ্ধি আনে, তাই একে "ভাগ্যবান বাঁশ" হিসাবে ভারত, চীন এবং তাইওয়ানের মতো বিশ্বের বিভিন্ন অংশে 'অন্দরমহলের গাছপালা' হিসাবে ব্যবহৃত হয়। উদ্ভিদটিকে বাঁশ গাছ বলা হলেও,এই গাছ আদৌ বাঁশ প্রজাতির নয়, এটি গ্রীষ্মমণ্ডলীয় জলের লিলি প্রজাতির গাছ।